Voz pasiva en aragonés

A voz pasiva en aragonés fa servir como en as atras luengas neolatinas o verbo auxiliar ser.

No s'emplega guaire en aragonés actual, a l'igual que en os rechistros coloquials d'as luengas mugants, y por ixo no bi ha guaires referencias ni estudios sobre l'uso d'a voz pasiva en aragonés. Por un regular sentiu d'a voz pasiva s'expresa con oracions impersonals. En os textos escritos en aragonés medieval en trobamos un uso prou regular, reflexo d'un rechistro culto.

En aragonés y luengas huegals no bi ha que un grupo redueito de verbos transitivos que no admiten la construcción pasiva, como por eixemplo haber y tener.

 Usos antigos 
En aragonés medieval escrito s'emplegaban estas construccions perifrasticas de voz pasiva:

En as formas impersonals bi ha textos a on predomina l'uso d'o verbo ser u seyer orichinal, pero tamién textos a on predomina l'uso d'o verbo estar:
seyer feyto / estar feyto.
seyendo feyto / estando feyto.

En as formas personals simples son as formas d'o verbo ser orichinal (en aragonés medieval seyer), as que trobamos siempre en a voz pasiva d'os textos medievals, nunca as formas d'o verbo estar orichinal:

En as formas personals composadas se puet veyer l'auxiliar haber pero tamién l'axiliar estar. O participio d'a construcción pasiva puet estar seydo u estado.

En aragonés medieval se documenta l'uso d'a forma pasiva d'o pasau pluscuamperfecto de subchuntivo en a traducción d'o "Breviarium ab Urbe condita", con l'uso natural d'o verbo ser como verbo auxiliar pa os verbos copulativos ser y estar en o lenguache medieval:

 Usos actuals 
Pero en l'aragonés charrau que se conoix en os sieglo XX y XXI no s'emplega guaire, de todas trazas no bi n'ha guaires investigacions. A información se reduce a lo que trobamos en os textos dialectals como en "Qui bien lo fa nunca lo pierde" y a pocas referencias en os estudios d'as diferents parlas feitos por diferents autors dende que Saroïhandy encomenzás a recullir informacions sobre l'aragonés actual. Se fa referencia a la perifrasi de voz pasiva con o verbo ser en o estudio de l'aragonés benasqués de José Antonio Saura  José Antonio Saura Rami Elementos de fonética y morfosintaxis benasquesas. Gara d'Edizions, Institución Fernando el Católico, 2003, p 228-229., en o estudio actual sobre o belsetán feito por Chabier Lozano Sierra y Ánchel Loís Saludas, Lozano, Ch., Saludas, Á.L. (2005): Aspectos morfosintácticos del belsetán. Zaragoza: Gara d'Edizions - IFC. y en o estudio actual sobre l'ansotano feito por María Pilar Benítez. María Pilar Benítez L'Ansotano. Estudio del habla del Valle de Ansó. Gobierno de Aragón, 2001.

Alwin Kuhn comenta que a voz pasiva ha estau suplantada a expensas de formacions con se u con a tercera persona plural. KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6

María Pilar Benítez da noticia de l'uso d'a perifrasi pasiva, pero tamién de l'uso d'a construcción impersonal pasiva-reflexa con o pronombre se y con o mesmo significau, pero diz que os ansotans prefieren l'uso d'oracions impersonals en plural (Se fabla ansotano = fablan ansotano):

Domingo Miral tamién comenta que a pasiva se substituye por construccions impersonals en cheso: Domingo Miral: El verbo ser en el cheso (dialecto del Pirineo aragonés). Archivo de filología aragonesa, ISSN 0210-5624, Vol. 61-62, 2005-2006 , pachinas. 377-384.

José Antonio Saura Rami comenta que a voz pasiva se fa servir poquismo en aragonés benasqués.

Si paramos cuenta en os rechistros coloquials d'as luengas circumvecinas de l'aragonés mos trobamos que a voz pasiva tamién se troba con escaseza.

S'ha de parar cuenta que en aragonés actual de l'Alto Aragón os verbos estar y seyer medievals s'han achuntau en un verbo estar, pero que como auxiliar d'a voz pasiva s'emplega encara ser con totas as suyas formas fué, fuese en cuentas de estió, estase, que provienen d'o verbo estar orichinal. O mesmo verbo auxiliar ser ye o que trobamos como auxiliar d'os verbos pronominals y verbos de movimiento en cheso, aragonés d'a valle de Vio y belsetán:
se'n fué ito/iu, me'n fuese ito/iu

 Formas no personals 
La forma ser+participio ye documentada en aragonés belsetán:

En benasqués bi ha diferencia entre a zona A y la zona C en preferir a forma esta(r) u se(r) en os infinitivos simples y composaus. En cuasi tota a zona B ye como en a zona A:

O cherundio d'a pasiva tamién presenta esta duplicidat en benasqués:

 Formas personals 

 Tiempos simples 
 Present d'indicativo 
Ye documentada a voz pasiva en present en tensín por Francho Nagore y en ansotano por María Pilar Benítez:

En aragonés benasqués tenemos sigo manau.

 Pasau imperfecto d'indicativo 
En benasqués ye documentau o uso d'a voz pasiva en pasau imperfecto:

 Pasau perfecto simple d'indicativo 
Con o pasau perfecto simple d'o verbo ser a voz pasiva ye documentada en belsetán, parla que fa servir as formas tipo fue y no estió pa o pasau imperfecto d'o verbo ser:

En aragonés benasqués tenemos be está manau u be sé manau.

 Present de subchuntivo 
En benasqués se documenta siga manau.

 Pasau imperfecto de subchuntivo 
Con o pasau imperfecto de subchuntivo d'o verbo ser ye documentada en chistabín: 

En aragonés benasqués tenemos fuesa manau.

 Tiempos composaus 
En as variants d'aragonés que mantienen l'uso de l'auxiliar estar pa o verbo estar ye posible l'uso d'este verbo pa fer os tiempos composaus chunto con o mes estendillau haber y o participio estau/estato u siu/seu/sito concordará en chenero y numero con o sucheto.

 Pasau perfecto de subchuntivo 
Se'n documenta l'uso actual en cheso, belsetán y benasqués:

En benasqués tenemos heiga estau manau u heiga seu manau.

 Pasau pluscuamperfecto de subchuntivo 
En aragonés benasqués tenemos hesa estau manau u hesa seu manau.

 Usos discutibles d'a voz pasiva en textos aragoneses actuals 
No s'ha de confundir a voz pasiva con formacions verbals con o verbo estar y participios que indican estau:
A muller fue despullada indica que belún la despulló en un inte determinau.
A muller estió despullada indica que yera sin ropa sin d'indicación dende cuan u si se despulló ella u la despulló atra persona.
O ueso fue crebau indica que se crebó en una acción en un inte por una persona.
O ueso estió crebau indica que por un tiempo yera crebau.

D'igual traza en pasau fer servir a forma estió en cuenta de fue puet indicar que ya no ye en o mesmo estau definitivo que indica a forma fue. Cesaraugusta estió construita por os romanos podría entender-se como que "cuan os romanos existiban a ciudat yera constuita pero que en atros periodos no".

 Referencias 

 Bibliografía 
 KUHN, Alwin: El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
 Domingo Miral: El verbo ser en el cheso (dialecto del Pirineo aragonés). Archivo de filología aragonesa, ISSN 0210-5624, Vol. 61-62, 2005-2006 , pachinas. 377-384.
 Santiago Paricio: Verbos ser y estar en aragonés. O Espiello, numero 30. Agüerro-hibierno 2009.
 José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
 Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC.
 Francho Nagore Laín: La conjugación verbal compuesta en aragonés medieval Alazet: Revista de filología, ISSN 0214-7602, Nº 13, 2001 , pachinas. 65-88.

Categoría:Sintaxi de l'aragonés
Aragones